google/wiki40b huggingface dataset:
EM for brassband 1993

EM for brassband 1993, det 16. europamesterskapet for brassband ble arrangert 1. mai 1993 i Plymouth.

Musikk

Pliktnummer i konkurransen var Sounds av John Golland. I sin selvvalgte avdeling fremførte Brass Band Willebroek Variations on an Enigma av Philip Sparke. Regjerende mester, Britannia Building Society dirigert av Howard Snell, fremførte Paganini Variations av Philip Wilby.
Oksen Anton

Oksen Anton (engelsk: Ox Tales) er en nederlandsk-japansk animert TV-serie for barn produsert av Telecable Benelux B.V., Tele-Image Japan Inc. og Meander Studio. Serien handler om livet til Oksen Anton og gården han driver, som er befolket av alle slags dyr. Antons beste venn er Skilpadden Putte. Hun har det med å miste skallet sitt.
Det var en Nederlandsk/Japansk co-produksjon basert på den nederlandske tegneserien Ox Tales laget av Wil Raymakers og Thijs Wilms. Serien gikk på japanske TV Tokyo fra 7. april 1987 til 29. mars 1988 og på nederlandske VARA fra 1988 til 1991. Serien består av 102 stk. 12 minutters episoder, men vanligvis blir 2 stk. episoder sendt sammen som et 24 minutters program.
Serien har blitt vist i mange land utenfor Japan og Nederland.
Leucantigius ataylica

Utseende

En middelsstor stjertvinge med en lang, tynn stjert på bakvingen. Oversiden er gråbrun uten metallisk glans, med en liten, svart flekk 
ved bakvingens bakhjørne. Undersiden er lyst gråbrunlig, med to tynne, brune tverrstreker og en oransje flekk ved bakvingens bakhjørne.

Levevis

Larvene lever på trær i eikeslekten (Quercus).

Utbredelse

Arten er utbredt i Fujian-provinsen og på øyene Hainan og Taiwan.
Reidar Kristiansen

Internasjonalt

Kristiansen spilte sin første internasjonale kamp for Norge B i juni 1950. Han fikk totalt ti B-landskamper og scorte fire mål for Norge i perioden 1950 til 1959. Han fikk sin landslagsdebut for Norges herrelandslag i en vennskapskamp mot Ungarn (0–5) den 8. mai 1955. Han spilte to kvalifiseringskamper mot henholdsvis Bulgaria og Ungarn mot slutten av 1957, men klarte ikke å forhindre stortap i noen av kampene eller kvalifisering til VM i fotball 1958. Hans 15 og siste landskamp kom i en OL-kvalifiseringskamp mot Island den 7. juli 1959 (0–1).
VM i bandy 1985

Bandy-VM 1985 ble arrangert i Norge mellom 3. og 10. februar. Det var det fjortende verdensmesterskapet i bandy. Fem lag deltok, USA var med for første gang. Først ble det spilt en enkeltserie der alle lagene møttes en gang. Nummer en og to i gruppespillet til finale og nummer tre og fire til bronsefinale. Kampene ble spilt i Drammen, Mjøndalen, Røa, Stabekk, Ullern og Oslo. Sovjetunionen ble verdensmester ved å beseire Sverige i finalen.
Penger fra oven

Episoder

1: Down Sunny Side Lane

2: Love Is The Sweetest Thing

3: Easy Come, Easy Go

4: Better Think Twice

5: Painting The Clouds

6: Says My Heart
Willy Brandt-prisen

Willy Brandt-prisen, på tysk der Willy-Brandt-Preis, er en pris som blir delt ut av den norsk-tyske Willy brandt-stiftelsen (die Norwegisch-Deutsche Willy-Brandt-Stiftung) hvert år. Den går til personer eller institusjoner som gjennom arbeidet har bidratt på en særlig fortjenestefull måte til å utvikle forbindelsene mellom Norge og Tyskland.
Prisen er oppkalt etter den tidligere tyske forbundskansleren Willy Brandt (1913–1992) som flyktet til Norge under nazistenes styre og ble norsk statsborger fra 1940.
Grunnkretser i Engerdal kommune

Grunnkretser i Engerdal kommune er delområder og grunnkretser som seksjonerer Engerdal kommune, Hedmark, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Maximilian Schell

Bakgrunn

Maximilian Schell var sønn av den sveitsiske forfatteren Hermann Ferdinand Schell og den østerrikske skuespillerinnen Margarethe Noé von Nordberg og bror til Maria, Carl og Immy. Familien flyktet til Sveits etter Anschluss i 1938, og Schell vokste opp Zürich.

Schell ble opp gjennom ungommen sterkt kunstnerisk preget av foreldrene. Ved universitetet i Zürich studerte han filosofi, kunsthistorie og musikk- og teatervitenskap, og de siste fagene også i Basel og München. Han var også fortvallspiller for Grasshopper Club Zürich.

Skuespiller

Han debeterte høsten 1952 ved Theater Basel som skuespiller, regissør og dramaturg. Etter en rekke andre stillinger kom han i 1959 til Münchner Kammerspiele. Samme år ble han rekruttert av Gustaf Gründgens til Hamburg.
Mot slutten av 1960-årene 1960er spilte han i London, ved siden av oversatte han verker av John Osborne og William Shakespeare. I 1978 overtok han fra von Curd Jürgens rollen som Jedermann ved Salzburger Festspiele, og hadde dette oppdraget til 1982. Schell var også operaregissør. 
Schells første film i Hollywood var Unge løver (1958) med blant andre Marlon Brando. Rollen førte til flere TV-roller, blant annet en episode av Playhouse 90, der han spilte forsvarsadvokaten for de tyske nazistene under Nürnbergprosessen. Schell gjentok denne rollen da stykket ble filmet i 1961, og han ble belønnet med Oscar for beste mannlige hovedrolle. Han ble også nominert til denne prisen for The Man in the Glass Booth (1975). I tillegg ble han nominert til Oscar for beste mannlige birolle for rolletolkningen sin i Julia (1977).
I Topkapi (1964) spilte Schell en munter gentlemannstyv, og her var Melina Mercouri og Peter Ustinov med på rollelisten. Han har også spilt i filmer som Tilbake fra asken (1965), med blant andre Ingrid Thulin, Varulv (1974), Jernkorset (1977), Kampene ved Arnheim (1977) og Det sorte hullet (1979).
Schell leverte også betydelige arbeider bak kamera. Han hadde regi og manus i Fotgjengeren (1973) som ble nominert til Oscar for beste fremmedspråklige film. Også dokumentarfilmen om Marlene Dietrich, Marlene (1984), ble nominert til Oscar for beste dokumentarfilm. I 2002 hadde han regi og manus for dokumentarfilmen om søsteren Maria Schell, Meine Schwester Maria.
Overligger

Overligger er en horisontal steinblokk eller en bjelke av annet materiale som strekker seg over åpningen mellom to vertikale støttesøyler. Det kan være et bærende bygningskomponent, et dekorativt arkitekturelement, eller en kombinert ornamentalt strukturgjenstand. Det er ofte funnet over portaler, dører, vinduer, eller peiser (ildsted).
I arkitekturen ved ulike steder verden over har overliggere vært sentrale bygningselement. Det finnes allerede i steinalderen i dysse på megalitt- eller storsteinsgraver. Det er da vanligvis steinheller som ligger over store steiner som et tak. Som overligger over en inngang finnes et eksempel fra mykenske Hellas, datert til rundt 1600-1100 f.Kr., ved Atreus' rikdom i Mykene, en imponerende tholosgrav. Overliggeren veier 120 tonn med omtrentlige dimensjoner av 8.3 × 5.2 × 1.2 meter, en av de største i verden.

Dekorativt bruk

Bruk av overliggere som et dekorativ element over portaler uten strukturell funksjon har vært benyttet i de fleste arkitektoniske tradisjoner og stilarter i de fleste kulturer i århundrenes løp.
Tinfoss Jernverk

Tinfos Jernverk AS på Notodden ble stiftet i 1910.
Omsetning for 2005 på NOK 1 172 626 000. Aksjekapitalen er på NOK 16 656 000.

Historikk

I 1894 kjøpte industribyggeren Ole H. Holta Tinnefossen. Han og hans etterkommere har vært sentrale i utviklingen av industrisamfunnet på Notodden. I 1900 bygde han Tinfos 1, det første kraftverket i Tinnelva. Det ga strøm til tresliperi, papirfabrikk og en karbidfabrikk ved Heddalsvatnet. Dette kraftverket ga også strøm til Hydros forsøksfabrikk på Notodden, der grunnleggerne av Hydro, Sam Eyde og Kristian Birkeland, drev prøvedrift for fremstilling av salpeter, det første kommersielle anlegg som benyttet Birkeland og Eydes lysbueovner til produksjon av kunstgjødsel. Fra 1910 til 1912 bygde Holta Tinfos 2 som la grunnlaget for Tinfos Jernverk, det første i landet som smeltet jern med elektrisitet.
På 1950-tallet var det store utvidelser ved jernverket, som produserte ferrosilisium og silikonmangan. Jernverket var på den tiden Nord-Europas største.
I 1974 ble Tinfos Jernverk Kvinesdal (Øye Smelteverk) bygget for å produsere manganlegeringer. 
I 1987 var det slutt med jernproduksjon, men smelteverket innfører manganmalm som smeltes.
I 1988 overtok Tinfos Jernverk A/S kraftselskapet DNN i Tyssedal på Vestlandet og ble hovedaksjonær i KS Ilmenittsmelteverket A/S Tyssedal, som kalles Tinfos Titan & Iron.
I 2008 blir hoveddelen av Tinfos konsernet solgt til Eramet. Tinfos Jernverk Kvinesdal og Tinfos Titan and Iron Tyssedal havner nå på franske hender. Eramet har tidligere også kjøpt Elkem Porsgrunn og Elkem Sauda.
Falsk

Falsk er fremstilling av uekte penger, dokumenter, verdipapirer eller lignende. Det er i juridisk forstand forskjellig fra forfalskning, som er rettsstridig endring av et allerede fremstilt dokument eller lignende. Et dokument fremstilt ved falsk kalles et falskneri.
Både dokumentfalsk og pengefalsk er straffbart i henhold til kapittel 29 i den norske straffeloven av 2005.
Graven

Handlingen

I en massegrav i en skog i Sverige ligger fem lik som alle er skutt. Cege Ljung (Kjell Bergqvist) får i oppdrag å sette sammen en gruppe og løse saken. I nærheten av graven finnes to gårdsbruk. På det ene gårdsbruket dyrker tre menn biodynamiske grønnsaker og på den andre, som står til forfalls bor tre spesielle figurer.
Ceges spesialgruppe består av fem odde personligheter som skal bo sammen på en båt for å kunna vare nær åstedet. Ingenting er som det ser ut være når spesialgruppen kjemper for å løse saken. Drapet viser seg å ha internasjonale forbindelser.
Unni Lindell

Familiebakgrunn

Moren Kari Christiansen kom fra Stavanger og faren, ingeniør Leif Wilhelm Lindell, var fra Skui i Bærum. Hennes oldefar, hjulmaker Carl Wilhelm Theodor Lindell, var gruvearbeidersønn fra Gryt i Östergötlands län i Sverige og ble valgt inn i Bærum herredsstyre for Arbeiderpartiet i 1913. Han ble senere kommunist.

Virke som forfatter

Lindell gikk på Valler videregående skole i Bærum. Hun er journalist og jobbet som det fra 1979 til 1987. Hun startet med å sende inn små dikt til ukeblader før hun i 1986 debuterte med ungdomsromanen Den grønne dagen. Siden har hun utgitt en diktsamling, en rekke kriminalromaner, noveller humorbøker samt barne- og ungdomslitteratur. Hun har også skrevet for Barne-TV- NRK. Mest kjent er hun nok for de ti kriminalromanene om førstebetjent Cato Isaksen. Hennes siste krimbok, Jeg vet hvor du bor, utkom i 2016. Det er den første med Marian Dahle som hovedperson. Bok to om henne, Dronen, ble utgitt høsten 2018. Barneboka Kjærestehjerte utkom i 2017, som syvende bok i serien om Ella. Disse barnebøkene har et opplag på 120 000 eksemplarer. Bøkene hennes er oversatt til mer enn 20 språk. Seks av hennes krimbøker er også filmatisert i 18 episoder for TV, med Reidar Sørensen i hovedrollen som Cato Isaksen. Disse er også vist i Danmark, Sverige og Tyskland. Temaene Lindell tar opp er gjerne nære og hentet fra hverdagslivet.
Lindell har i tillegg utgitt tolv samlinger med perler fra barnemunn, dikt, noveller samt bøker for barn og ungdom og har skrevet bøker sammen med Fredrik Skavlan, Mark Levengood og Anne B. Ragde. Hun har mottatt flere priser for sitt forfatterskap.
By- og bygdelagsforbundet

By- og bygdelagsforbundet (BBF) ble stiftet 28. mars 1938 og er en fellesorganisasjon for by- og bygdelag i Norge.
BBF har ca. 4 300 medlemmer, som er organisert i 25 lokallag. Lokallagene representerer utflyttere fra Østlandet og Nord-Norge som bor i Oslo. De fleste utflyttere fra Sør- og Vestlandet er organisert i Bygdelagssamskipnaden i Oslo.
BBF arbeider for å samle lokallagene til beste for felles interesser. BBF skal også støtte og oppmuntre lagene i deres arbeide, slik at de kan fylle sin oppgave som hjem og skole for sine medlemmer.
Eric Singer

Black Sabbath

Han startet sin profesjonelle karriere som trommeslager da han i 1984 turnerte med Lita Ford. Veien var kort fra Ford til hennes mann, Tony Iommi, som ville at Singer skulle spille på hans soloalbum. Dette prosjektet ble etter hvert til Black Sabbath-albumet Seventh Star. Singer spilte også på det neste albumet til Black Sabbath, The Eternal Idol i 1987. 
Han spilte med blant andre Gary Moore og Alice Cooper, men tok over som trommeslager i Kiss da Eric Carr døde av kreft i 1991. Han ble enstemmig valgt som erstatter etter at han hadde vært trommeslager på Paul Stanleys soloturné i 1989.

Kiss

I 1996 ble Kiss' opprinnelige medlemmer gjenforent og Eric Singer måtte dermed forlate bandet til fordel for Peter Criss. Han startet da sitt eget band, Eric Singer Project, samtidig som han var aktiv både som studiomusiker og som turnémusiker for andre artister. 
Da Criss forlot Kiss igjen i 2001 ble Singer spurt om han ville komme tilbake, noe han takket ja til. Han spiller nå igjen i Kiss, og benytter The Catman-kostymet under konserter.
Han turnerte også med Queen-gitarist Brian May på Another World-turnéen i 1998. Han erstattet da Cozy Powell som døde i en bilulykke 5. april 1998.
Izzat

Handling

Vennene Wasim, Riaz og Munawar vokser opp i Oslo i 1980-årene. De blir rekruttert til den pakistanske gjengen East Side Crew, ledet av brødrene Saddiq og Khalim. I 1990-årene kjemper gjengen om kontrollen på heroinmarkedet i Oslo. Hovedmotstanderen er «Kula», en tidligere samarbeidspartner. Wasim slites etter hvert mellom familie, venner og kriminelle kollegaer; han havner i en konflikt om ære og lojalitet, og kjemper mot nådeløse motstandere med tragiske konsekvenser.

Produksjon

Izzat (2005) er regissør Ulrik Imtiaz Rolfsens spillefilmdebut. Han har tidligere regissert reklamefilmer og musikkvideoer, og senere filmene Varg Veum – Bitre blomster (2007) og Den siste revejakta (2008). Manus er skrevet av Rolfsen og Leon Bashir. Bashir har også en mindre rolle i filmen. Filmen er produsert av John M. Jacobsen og Filmkameratene A/S.
Skuespillerne i filmen er i all hovedsak norsk-pakistanere. Deler av dialogen er på panjabi med norske undertekster. Hovedrolleinnehaver Emil Marwa (Wasim) er vokst opp i London og snakker norsk, men med britisk aksent. Filmens regissør og produsent besluttet derfor å dubbe deler av Marwas replikker, inkludert fortellestemmen. Stemmen tilhører komikeren Zahid Ali, som er oppført som «kreativ konsulent» i filmens rulletekst. Andre deler av filmen er også dubbet.

Mottagelse

Filmen fikk jevnt over gode anmeldelser i pressen, med 5 på terningen i VG og Dagbladet. Den ble også nominert i flere kategorier ved Amandaprisen 2006, blant annet til beste norske kinofilm og beste mannlige skuespiller. Jan Sælid vant Kanonprisen for beste birolle som gangsteren «Kula» under Kosmorama, Trondheim internasjonale filmfestival, i 2006.
VM i curling for menn 2014

Curling-VM 2014 for herrer ble avholdt mellom den 29. mars til den 6. april 2014  i Capital Indoor Stadium i Beijing, Kina. Norge ble verdensmestere etter å ha slått Sverige i finalen. Norges lag besto av Thomas Ulsrud, Torger Nergård, Christoffer Svae, Håvard Vad Petersson, Markus Høiberg og trener Pål Trulsen.
Mesterskabet ble vunnet av Norge, som i finalen beseiret Sverige med 8-3. Det var fjerde gang at Norge vant VM-tittelen for menn, men det var første gang siden 1988, at nordmennene kunne reise hjem med gullmedaljene om halsen.
Nebula (tegneserie-figur)

Nebula er en tegneserie-figur laget av Marvel. Hun er datteren til Thanos, en ond skapning fra månen Titan, som har som mål å utrydde halve universet.
Noricum

Tidlig utvikling

Den opprinnelige befolkningen i området under hallstattkulturen, ble fra omkring 450 f.Kr. assimilert med tilvandrende fra de keltiske kjerneområdene i det sydvestlige Tyskland og det østlige Frankrike. På 110-tallet f.Kr. slo tolv keltiske stammer seg sammen til Noricum, og det ble inngått en allianse med Romerriket. Hvor hovedstaden Noreia lå, er uklart.
ABM-institusjon

En ABM-institusjon er en institusjon med flere funksjoner: Arkiv, bibliotek og museum (ABM). Norsk statlig politikk på dette området har siden 1995 vært preget av stadig sterkere ABM-tenkning og utvikling av en ABM-ideologi. Den bakenforliggende idé er at publikum med spørsmål innen et tema er interessert i svar, mens de derimot er likegyldige til om svaret kommer fra et arkiv, et bibliotek eller et museum. ABM-ideologien førte til at ABM-utvikling ble opprettet som et statlig kompetanse- og utredningsorgan under Kulturdepartementet.
IKT-verktøyet har vært sterkt medvirkende til utviklingen av ABM-tenkning. 
Fotobevaring er et fagområde der ABM er sterkest fremme.  
Aust-Agder kulturhistoriske senter i Arendal er et eksempel på en ABM-institusjon.

Omorganisering av ABM feltet

ABM-utvikling ble vedtatt lagt ned fra og med 1. januar 2011. Oppgaver og årsverk ble overført til Nasjonalbiblioteket, Norsk vitenskapsindeks og Norsk kulturråd. 
Den politiske beslutningen for nedleggelsen ble begrunnet med at de ønsket å etablere sterkere fagmiljøer og styrke forvaltning og rådgivning på arkiv-, bibliotek- og museumsfeltet.
Trynefaktor

Trynefaktor er et uttrykk som brukes om en tidvis brukt vurderingsgrunnlag benyttet av lærere, dørvakter, rekrutterere og andre yrkesgrupper som har i arbeid å vurdere andre menneskers egnethet i forskjellige henseender eller kunnskaper innenfor et avgrenset område.
I uttrykket trynefaktor ligger det at man i tillegg til, eller istedenfor den saklige vurderingen som skal gjøres, ser på hvorvidt vedkommende har et pent og tiltalende ansikt. Enkelte mener også at en persons oppførsel eller væremåte inngår i trynefaktoren, men her finnes det uenighet.
Tiltak for å unngå trynefaktor i utdanningssammenheng kan være for eksempel å ha to sensorer ved en muntlig eksamen eller å ha anonyme vurderinger av skriftlige arbeider.
Et spørsmål om ære

Handling

Når en menig soldat dør, hevder militæret at det var et uhell, og plasserer ansvaret hos to offiserer med lav rang. Men selv om offiserene er villige til å ta straffen, har deres forsvarsadvokater vanskelig for å akseptere militærets forklaring, og bringer saken opp for domstolen.
IBM 2361 Large Capacity Storage

IBM 2361 Large Capacity Storage var en minnekomponent i enkelte modeller av IBMs stormaskiner IBM System/360. Denne komponenten var å finne i modell 50, modell 65 og modell 75. Minnekomponenten bestod av et magnetkjerneminne med en syklus på 8 mikrosekunder og en aksesstid på 3,6 mikrosekunder.
Cristorhodopina

Utseende

Middelsstore, slanke, brunspraglete trebukker. Antennene er omtrent dobbelt så lange som kroppen, også hos hunnene.

Levevis

Som de fleste andre trebukker borer larvene i ved.

Utbredelse

Arten lever i Assam.
Southern Poverty Law Center

Southern Poverty Law Center er en amerikansk ideell antirasistisk menneskerettighetsorganisasjon som ble grunnlagt i 1971 som et advokatkontor med fokus på menneskerettigheter. Southern Poverty Law Center er bl.a. kjent for sine utdanningsprogrammer for toleranse.
Daniel Viglietti

Biografi

Daniel Viglietti vokste opp i et musikalsk hjem. Hans mor var klassisk pianist og faren klassisk gitarist. I 1971 stiftet han, sammen med andre musikere, plateselskapet Ayuí/Tacuabé for å promotere og formidle uruguyansk folkemusikk.

Fengsel og eksil

Viglietti ble en viktig figur i Nueva Canción, som både ble en musikkgenre og en sosialpolitisk bevegelse. Viglietti, som tok til orde mot fascisme og militærdiktatur og for jordreformer, ble fengslet i 1972 under de uruguyanske myndighetenes forsøk på å stogge landets voksende venstreside. En internasjonal kampanje ledet av blant andre Jean-Paul Sartre og Pete Seeger sørget imidlertid for at han ble løslatt. Etter løslatelsen dro Viglietti i eksil i Frankrike og bodde i Paris i ti år.

I Norge

På grunn av sitt virke som eksiljournalist ble Viglietti i 1981 invitert til Norge av NRK og laget et fjernsynsprogram sammen med den den norske visesangeren Lars Klevstrand. De to turnerte sammen i Norge i årene som fulgte. De opptrådte sammen i NRK-programmet Musikalsk mellomspill i 1991.

Viglietti på norsk

Lars Klevstrand og Guttorm Guttormsen Kvartett ga ut Vigliettis sang A desalambrar under tittelen Riv ned gjerdene på LP-en med samme navn i 1976. Klevstrand ga senere ut sangen Niño mi niño under tittelen Ungen min på sitt album Her! i 1987.
Sverre Kjelsberg ga ut en versjon av Riv ned gjerdene på sitt album Etter mørketia i 1979.
Visegruppa Ohnesorg ga ut en oppdatert versjon av A desalambrar under tittelen Riv ned sperrene på sin EP nummer to i 2015.
Kroppen (TV-serie 2007)

Om serien

I denne programserien tok Truls Svendsen opp spørsmål som de mange hadde stilt seg, men egentlig aldri har fått svar på. For eksempel hvorfor har menn brystvorter? Hvor kommer tårer fra, og hva er egentlig leamus? Hvorfor er det bare menn som får skjegg? Hvorfor får vi gåsehud av vakker musikk, og hvordan ser verden ut når man er fargeblind?
Mary Kingsley

Mary Henrietta Kingsley (født 13. oktober 1862 i Islington, død 3. juni 1900 i Simon's Town i Sør-Afrika) var en britisk oppdager og etnolog. Hun dro på strabasiøse ekspedisjoner i Afrika, ofte alene.
Den anglikanske kirken reagerte på at hun kritiserte misjonærene, og forsvarte afrikanske skikker, som polygami. Under ekspedisjonene samlet hun inn krypdyr og fisker, som ble sendt til Natural History Museum i London. Albert Günther gav flere fisker artsnavnet kingsleyae, som takk for dette arbeidet.
Da boerkrigen brøt ut meldte Mary Kingsley seg som frivillig sykepleier. Hun døde av tyfoidfeber mens hun stelte boere som var tatt til fange.
Nordenskiöldsloppet

Bakgrunn

Løpet ble første gang arrangert i 1884, på initiativ av vitenskapsmannen og polarfareren Adolf Erik Nordenskiöld. Han gjennomføre en ekspedisjon til Grønland i 1883, og under en rekognoseringstur gikk to samer 460 km på 57 timer, og kom utmattet tilbake. Da de kom tilbake fra ekspedisjonen var det få som trodde på denne historien, og Nordenskiöld bestemte seg derfor for å arrangere et langrennsløp tur/retur Jokkmokk – Kvikkjokk for å vise at dette var mulig. Løpet gikk fra 3. til 4. april 1884.
I 2014 oppstod ideen om å reetablere skirennet, hos Wolfgang Mehl, som var miljøstrateg i Jokkmokk kommune. Det ble planlagt å starte i 2017, men på grunn av stor interesse lot det seg gjøre å arrangere et løp allerede i 2016. 335 skiløpere fra 16 land deltok i det første Nordenskiöldsloppet i moderne tid, og løpet ble avgjort med en spurtduell mellom John Kristian Dahl, Anders Aukland og Øyvind Moen Fjeld. Beste svenske ble Jörgen Brink, som kom på fjerdeplass. Siste løper i mål brukte nøyaktig 23 timer; Mats Morell fra Finland. 
Grunnet snømangel var løypa endret, og var «bare» 200 km i 2016.
Tangen bruk

Tangen bruk var en industribedrift i Stjørdal i Nord-Trøndelag. Den ble grunnlagt i 1803, og flyttet i 1824 til Tangen på Stjørdalshalsen, hvor det hadde vært teglsteinsverk siden 1700-tallet. Tangen bruk ble snart en hjørnesteinsbedrift på stedet, og beskjeftiget seg med teglsteinsproduksjon, kalkbrenning, tømmerfløting og pottemaking. Handelen nord- og østover gjorde at gjorde at keramikk og andre produkter fra Tangen bruk ble spredt helt til Nordland og Jämtland.
Bedriften ble i 1821 kjøpt av Nicolai Jenssen, og Jenssen-familien drev den videre frem til nedleggelsen ved årsskiftet 1962/1963. Virksomheten var innstilt fra høsten 1961. I 1963 ble fabrikkområdet og alle eiendeler solgt til Stjørdal kommune for 480 000 kroner, og bygningene ble senere revet for å gi plass til Nobø Fabrikker.
Hopen (Bodø)

Hopen er ei bygd og område i Bodø kommune. Området ligger der Vatnvatnet renner ut i Saltenfjorden. Hopen er spesielt kjent for å være eneste inngang til ytre deler av Bodøhalvøya, der Bodø by blant annet ligger, både når det gjelder biltrafikk, togtrafikk, og alle strømforsyninger går via Hopen hovedstrømstasjon, og videre inn til Bodø.